open-index/open-wikipedia-markdown huggingface dataset:
Ξυφάρα Μεσσηνίας

Η **Ξυφάρα** είναι μικρός οικισμός κοντά στο Σιδηρόκαστρο και υπάγεται διοικητικά στον Δήμο Τριφυλίας, του Νομού Μεσσηνίας.

## Ιστορικό οικισμού
Ο οικισμός *Ξυφάρα*, ο οποίος ανήκει στη δημοτική ενότητα Αυλώνος, είναι νεοσύστατος, καθώς αναγνωρίστηκε μόλις το 2011, όταν και προσαρτήθηκε στον νέο Δήμο Τριφυλίας, στον οποίο έχει ενταχθεί και η τοπική κοινότητα Αγαλιανής, στην οποία υπάγεται. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας. Η Ξυφάρα σήμερα είναι οικισμός της *Τοπικής Κοινότητας της Αγαλιανής* του *Δήμου Τριφυλίας*, με έδρα την Αγαλιανή και στην οποία υπάγονται επίσης οι οικισμοί Βλασσάδα, Παλιοβλασσάδα και Πηγαδούλια.

## Κάτοικοι
Ο οικισμός, με βάση την απογραφή του 2011, έχει 12 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.

## Δείτε επίσης
* Κυπαρισσία
* Σιδηρόκαστρο
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Αυλώνα Μεσσηνίας

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Κάτω Πλάτανος Αιτωλοακαρνανίας

Ο **Κάτω Πλάτανος** (πρώην Βονώρτα) είναι χωριό της ορεινής Ναυπακτίας στην Περιφερειακή Ενότητα Αιτωλοακαρνανίας.

## Γεωγραφικά στοιχεία
Ο Κάτω Πλάτανος βρίσκεται σε περιοχή με μεγάλη κλίση, στις ανατολικές πλαγιές του όρους Αλωνάκι και σε υψόμετρο 720 μέτρα. Είναι οικισμός συγκροτημένος σε 6 συνοικίες, γειτονικός του Πλατάνου Αιτωλοακαρνανίας. Πρόκειται για ορεινό χωριό το οποίο περιβάλλεται από αγροτικές και δασικές εκτάσεις σε υψόμετρο από 680-750 μ περίπου και οι κάτοικοί του ασχολούνται με την γεωργία και την κτηνοτροφία. Ο πληθυσμός του, σύμφωνα με την απογραφή 2011, ανέρχεται σε 46 κατοίκους ενώ απέχει από τον Πλάτανο περίπου 2 χλμ. ΝΑ. Μέσω του τοπικού οδικού δικτύου συνδέεται με την επαρχιακή οδό Ναυπάκτου–Πλατάνου-Ψηλού Σταυρού και την  επαρχιακή οδό Θέρμου–Πλατάνου. Απέχει περίπου 27 χλμ. Α. από το Θέρμο και 47 χλμ. Β. από την Ναύπακτο. Το χωριό διαθέτει κοινόχρηστους χώρους κοντά στην εκκλησία, στους οποίους περιλαμβάνεται πλατεία, μουσείο λαϊκής  τέχνης, γήπεδο μπάσκετ και παιδική χαρά.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Ολλανδικό πρωτάθλημα ποδοσφαίρου ανδρών 1991-92

Το **Ολλανδικό πρωτάθλημα ποδοσφαίρου ανδρών 1991-92** ή αλλιώς η **Ερεντιβίζιε 1991-92** ήταν το 36ο πρωτάθλημα Ερεντιβίζιε. Ξεκίνησε στις 17 Αυγούστου 1991 και ολοκληρώθηκε στις 3 Μαΐου 1992.

Πρωταθλήτρια αναδείχθηκε η Αϊντχόφεν για 13η φορά στην ιστορία της, ενώ υποβιβάστηκαν στην Εέρστε Ντιβίζιε οι ΑΝΤΟ Ντεν Χάαχ, Ντε Χράαφσχαπ και Φένλο. Την είσοδο στο Τσάμπιονς Λιγκ 1992-93 κέρδισε η Αϊντχόφεν, στο Κύπελλο ΟΥΕΦΑ 1992-1993 οι Άγιαξ, Φίτεσε, Χρόνινγκεν, στο Κύπελλο Κυπελλούχων 1992-93 η Φέγενορντ, ενώ στο Κύπελλο Ιντερτότο οι Βάαλβαϊκ και Ντόρντρεχτ.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 1990-91.

## Βαθμολογία

## Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Play-offs ανόδου/υποβιβασμού
Η πρώτη φάση των play-offs απαρτίζεται από δύο ομίλους των τριών ομάδων. Οι νικήτριες ομάδες των ομίλων παίζουν μεταξύ τους στον πρώτο αγώνα, η νικήτρια προβιβάζεται στην Ερεντιβίζιε ενώ η ηττημένη αγωνίζεται στο δεύτερο play-off αγώνα με την 16η του πρωταθλήματος. Η νικήτρια του δεύτερου αγώνα αγωνίζεται στην Ερεντιβίζιε.

**Όμιλος Α**

**Όμιλος Β**

**Play-off 1**

|}
Η Ντεν Μπος προβιβάζεται στην Ερεντιβίζιε, ενώ η Γκο Αχέντ Ιγκλς αγωνίζεται στον δεύτερο αγώνα.

**Play-off 2**

|}

Η Γκο Αχέντ Ιγκλς προβιβάζεται στην Ερεντιβίζιε, ενώ η ΑΝΤΟ Ντεν Χάαχ υποβιβάζεται στην Εέρστε Ντιβίζιε.

## Παραπομπές

## Εξωτερικοί σύνδεσμοι
*RSSSF

Κατηγορία:Έρεντιβιζι
Κατηγορία:Εγχώρια ποδοσφαιρικά πρωταθλήματα 1991-1992
Βίλλα Αμαλία

**Βίλλα Αμαλία** (**Villa Amalias**) είναι το όνομα του κτιρίου που φιλοξένησε το 2ο Γυμνάσιο Αθηνών στην Ελλάδα. Βρίσκεται στη γωνία των οδών Αχαρνών και Χέυδεν, κοντά στο σταθμό Βικτώρια του μετρό της Αθήνας. Ήταν ένα κτίριο κατειλημμένο από τους αναρχικούς από το 1990. Στο κτίριο διεξάγονταν πολιτιστικές εκδηλώσεις, όπως πολιτικές συζητήσεις, θεατρικές παραστάσεις, συναυλίες, πολιτικές και λογοτεχνικές εκδόσεις, πάρτυ, κινηματογραφικές προβολές, κ.ά.. Οι αρχές ισχυρίστηκαν ότι βίαιοι διαδηλωτές προστατεύονταν εντός της βίλας μετά από διαδηλώσεις  εναντίον της λιτότητας. Όταν αντιμετώπισαν την αστυνομική δράση, διαδηλωτές συγκεντρώθηκαν με πανό ζητώντας αλληλεγγύη και κατέλαβαν τα γραφεία του σοσιαλδημοκρατικού κόμματος ΔΗΜΑΡ. Η Βίλλα Αμαλία ήταν στόχος σε μια αστυνομική επιχείρηση για την εκκένωση μέχρι 40 γνωστών καταλήψεων σε όλη την Ελλάδα. Τον Δεκέμβριο του 2012, περίπου 150 καταληψίες και 92 αναρχικοί συνελήφθησαν από την αστυνομία κατά την τελευταία επιδρομή στις 9 Ιανουαρίου 2013. Ο δήμαρχος Αθηναίων Γιώργος Καμίνης ανακοίνωσε ότι το κτίριο θα μετατραπεί σε σχολικό ή πολιτιστικό κέντρο. Στις αρχές Σεπτεμβρίου του 2016 στην θέση του ιστορικού νεοκλασικού κτιρίου, ανεγέρθηκε σχολείο, έπειτα από την εκκένωσή του από τους αναρχικούς. 

## Παραπομπές


Κατηγορία:Σχολεία πρωτοβάθμιας και δευτεροβάθμιας εκπαίδευσης στην Αθήνα
Κατηγορία:Αστικά κοινά
Βάτι Ρόδου

Το **Βάτι** είναι πεδινό χωριό στο νησί της Ρόδου στα Δωδεκάνησα και βρίσκεται σε υψόμετρο 150 μέτρα. Σύμφωνα με την απογραφή του 2011 έχει 323 κατοίκους και με την εφαρμογή του προγράμματος Καλλικράτης από το 2011 αποτελεί τη Τοπική Κοινότητα Βατίου της Δημοτικής Ενότητας Νότιας Ρόδου του Δήμου Ρόδου.

## Γεωγραφία - Αξιοθέατα
Το Βάτι βρίσκεται στις νοτιοανατολικές ακτές του νησιού της Ρόδου, επάνω στην επαρχιακή οδό Γεννάδιου και απέχει 67,5 χλμ. από τη πόλη της Ρόδου. Το χωριό περιτριγυρίζεται από πευκόδασος αλλά και από ελαιώνες, που ορισμένοι χαρακτηρίζονται αιωνόβιοι. Η τοπική παράδοση αναφέρει ότι κάποιοι είναι από την εποχή του Κλεόβουλου του Λίνδιου. Στην κεντρική πλατεία του χωριού υπάρχει ο ναός του Αγίου Ιωάννη του Θεολόγου, που κτίστηκε στα μέσα του 19ου αιώνα και είναι ρυθμού «Βασιλική Δωδεκανησιακού τύπου». Ο ρυθμός αυτός είναι ιδιαίτερος γιατί συναντάται μόνο στα Δωδεκάνησα και στα νοτιοανατολικά παράλια της Μικράς Ασίας και μιμείται τα γοτθικά σταυροθόλια των ιπποτών. Ενδιαφέρον παρουσιάζουν τα εξωκλήσια του Αγίου Γεωργίου κτισμένο τον 14ο αιώνα, του Αγίου Ραφαήλ, το μεταβυζαντινό μοναστήρι του Αρχαγγέλου Μιχαήλ του Παραλιμνιώτη και η Παναγία η Γαλατούσα, όπου υπάρχει σπάνια εικόνα του 14ου αιώνα η οποία παριστάνει την Παναγία να προτάσσει το στήθος της για να θηλάσει το Χριστό.

## Δημογραφική εξέλιξη
Η πρόσφατη δημογραφική εξέλιξη του οικισμού είναι η εξής:

## Φωτοθήκη


Αρχείο:Βάτι.jpg|Πανοραμική άποψη του χωριού
Αρχείο:Βάτι Ρόδου - Άγιος Ραφαήλ.jpg|Άγιος Ραφαήλ
Αρχείο:Βατι.jpg|Άγιος Ιωάννης
Αρχείο:Βάτι Ρόδου - Υπεραιωνόβια ελιά Διακοσάββα.jpg|Υπεραιωνόβια ελιά Διακοσάββα
Αρχείο:Βάτι Ρόδου - Βρύση Ευρωμάχειας.jpg|Βρύση Ευρωμάχειας
Αρχείο:Βάτι Ρόδου - Ανεμόμυλος Παπαγιώργη.jpg|Ανεμόμυλος Παπαγιώργη - Αρχές 20ου αιώνα



## Παραπομπές


Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Βαγιές Ρόδου

Οι **Βαγιές** είναι μικρό πεδινό χωριό στο νησί της Ρόδου στα Δωδεκάνησα και βρίσκεται σε υψόμετρο 60 μέτρα. Βρίσκονται στις βορειοδυτικές ακτές του νησιού της Ρόδου, επάνω στην επαρχιακή οδό Ίαλυσού - Κατταβιάς, δίπλα στο Διεθνές Αεροδρόμιο της Ρόδου και απέχουν 14 χλμ. Δ.-ΝΔ. από την πόλη της Ρόδου. Αναφέρονται επίσημα για πρώτη φορά ως ξεχωριστός οικισμός το 1961,  με την παλιά τους ονομασία *Βάρη,* να απογράφονται στην κοινότητα Παραδεισίου ενώ το 1962 με το ΦΕΚ 145Α - 13/09/1962 μετονομάστηκε  σε Βαγιές. Σύμφωνα με το προγράμμα Καλλικράτης και την τροποποίησή του Κλεισθένης Ι, μαζί με το Παραδείσι αποτελούν την Κοινότητα Παραδεισίου  η οποία υπάγεται στην Δημοτική Ενότητα Πεταλούδων του Δήμου Ρόδου ενώ σύμφωνα με την απογραφή του 2011 έχει 35 κατοίκους.

## Παραπομπές


Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Κύπελλο Ελλάδος υδατοσφαίρισης γυναικών

Το **Κύπελλο Ελλάδος υδατοσφαίρισης γυναικών** είναι η δεύτερη τη τάξη διοργάνωση, στην ελληνική γυναικεία υδατοσφαίριση και έλαβε χώρα για πρώτη φορά στην ιστορία κατά την περίοδο 2017-18. Ο Ολυμπιακός Πειραιώς είναι ο πολυνίκης της διοργάνωσης με 6 κατακτήσεις.

## Ιστορικές πληροφορίες
Η διοργάνωση του κυπέλλου γυναικών διεξήχθη για πρώτη φορά κατά την περίοδο 2017-18, τριάντα χρόνια μετά την διεξαγωγή του πρώτου πρωταθλήματος το 1988. Με την κατάκτηση του Κυπέλλου το 2023, ο Ολυμπιακός δημιούργησε πέντε ρεκόρ στην ιστορία του θεσμού. Συγκεκριμένα, έγινε η ομάδα με τις περισσότερες (6) παρουσίες ως φιναλίστ γενικά (εγχώριο ρεκόρ) καθώς και η ομάδα με τις περισσότερες (6) συνεχόμενες παρουσίες σε τελικό (εγχώριο ρεκόρ). Επίσης, είναι η ομάδα με τις περισσότερες (5) κατακτήσεις γενικά (εγχώριο ρεκόρ), καθώς και η ομάδα με τις περισσότερες (4) συνεχόμενες κατακτήσεις (εγχώριο ρεκόρ). Χάρη στο γεγονός ότι όλα τα Κύπελλα του Ολυμπιακού είναι αήττητα, στον τελικό του 2023 διευρύνθηκε ένα ακόμα ρεκόρ, αυτό των συνεχόμενων παιχνιδιών χωρίς ήττα, το οποίο με τη νίκη του Ολυμπιακού διευρύνθηκε σε σερί 13 αήττητων αγώνων στη διοργάνωση από το 2019 και μέχρι σήμερα (εγχώριο ρεκόρ). Επίσης υπάρχει και το ρεκόρ που έχει να κάνει με τη μεγαλύτερη σε εύρος νίκη ομάδας σε τελικό, ένα ρεκόρ το οποίο διατηρεί και πάλι ο Ολυμπιακός, χάρη στο 16–4 (+12) με το οποίο είχε κερδίσει το Νηρέα Χαλανδρίου το 2020. Το 2024 ο Εθνικός κέρδισε τον Ολυμπιακό με 13–11 στα πέναλτι υποχρεώνοντάς τον στην πρώτη του ήττα στην Ελλάδα από τον Μάιο του 2019, μετά από ένα μεγάλο σερί 5 ετών.

## Οι τελικοί

## Τίτλοι ανά σύλλογο

## Πολυτιμότερη Παίκτρια (MVP) Φάιναλ-4

## Καλύτερη Τερματοφύλακας Φάιναλ-4

## Πρώτη σκόρερ Φάιναλ-4

## Παραπομπές


## Εξωτερικοί σύνδεσμοι - Πηγές
* Υδατοσφαίριση - Ειδήσεις koe.org.gr
*  «Βουτιά» στην ιστορία της διοργάνωσης (έως 2024) koe.org.gr 
* Πέμπτος τίτλος για τον Ολυμπιακό σε έξι διοργανώσεις / Οι τελικοί του Κυπέλλου (έως 2023)  www.sport24.gr
* Με τη πρώτη στο θρόνο ο Εθνικός, 13-11 τον Ολυμπιακό στα πέναλτι (9-9 στη κανονική διάρκεια) koe.org.gr
Πηγαδούλια (αποσαφήνιση)

Με την ονομασία **Πηγαδούλια** μπορεί να αναφέρονται οι εξής οικισμοί:

* Πηγαδούλια Θεσπρωτίας, οικισμός της δημοτικής ενότητας Φιλιατών του δήμου Φιλιατών.
* Πηγαδούλια Μεσσηνίας, οικισμός της δημοτικής ενότητας Αυλώνος του δήμου Τριφυλίας.
* Πηγαδούλια Σερρών, πρώην οικισμός της επαρχίας Σιντικής του νομού Σερρών.

Κατηγορία:Αποσαφηνίσεις ελληνικών τοπωνυμίων
Ιωάννης της Κάτω Έσσης

Ο **Ιωάννης**, γερμ. Johann (π. 1278 - 14 Φεβρουαρίου 1311) από τον Οίκο της Έσσης ήταν λάντγκραβος της Κάτω Έσσης (1308-1311).

## Βιογραφία
Ήταν ο τρίτος γιος του Ερρίκου Α΄ λάντγκραβου της Έσσης και της Μέχτιλντ της Κλέβης. Η μητέρα του ήταν η 2η σύζυγος του Ερρίκου Α΄, ο οποίος από την 1η σύζυγό του είχε γιους τον Ερρίκο και τον Όθωνα Α΄. Ο νεότερος αδελφός του Λουδοβίκος έγινε επίσκοπος του Μύνστερ. 

Το 1292 η Μέχτιλντ ζητούσε μερίδιο για τον γιο της. Αυτό οδήγησε σε ένοπλη σύγκρουση και η Μέχτιλτ κατάφερε ο Ερρίκος Α΄ να λάβει ως συγκυβερνήτη, εκτός του Ερρίκου, τον Ιωάννη το 1296. Το 1298 απεβίωσε ο Ερρίκος και τον διαδέχθηκε ο Όθων Α΄ ως συγκυβερνήτης. Το 1308 απεβίωσε και ο Ερρίκος Α΄ και οι δύο γιοί του διαίρεσαν την κτήση του: ο Όθων Α΄ έλαβε την Άνω Έσση, γύρω από τον ποταμό Λαν, με πρωτεύουσα το Μάρμπουργκ και ο Ιωάννης έλαβε την Κάτω Έσση με πρωτεύυσα το Κάσσελ.  

### Η διακυβέρνησή του
Το Γκούντενσμπεργκ ήταν υποθηκευμένο στον Αλβέρτο Β΄ Γουέλφων δούκα του Μπράουνσβαϊγκ-Λύνεμπουργκ· ο Ιωάννης κατέκτησε την πόλη και ανάγκασε τον Αλβέρτο Β΄ να δεχθεί την αποπληρωμή του χρέους. Ο Ερρίκος Ζ΄ του Οίκου Λουξεμβούργου της Γερμανίας τον διόρισε προστάτη τριών πόλεων στη Θουριγγία, όμως ο Φρειδερίκος Α΄ Βέττιν μάργραβος του Μάισσεν το θεώρησε εισβολή στο έδαφός του και πήρε τα όπλα για να σταματήσει τη διείσδυση: ο Ιωάννης ηττήθηκε και αποσύρθηκε στο Κάσσελ για να συνέλθει.

Έτσι το σχέδιο τού  Ιωάννη να κτίσει μία οχυρή πόλη στην προς τη Θουριγγία μεριά του ποταμού Φούλντα δεν ευοδώθηκε. Απεβίωσε από την επιδημία του 1311 στο Κάσσελ και τάφηκε στη μονή του Άναμπεργκ. Δεν είχε άρρενα τέκνα και τον διαδέχθηκε ο μεγαλύτερος αδελφός του Όθων Α΄, ο οποίος επανένωσε έτσι την Εσση.

## Οικογένεια
Νυμφεύτηκε το 1306 την Αδελαΐδα των Γουέλφων, κόρη του Αλβέρτου Α΄ δούκα του Μπράουνσβικ-Λύνεμπουργκ και είχε τέκνο:
* Ελισάβετ απεβ. 1339, παντρεύτηκε τον Όθωνα ΣΤ΄ του Όχσενσταϊν.

Η Αδελαΐδα απεβίωσε από την επιδημία του 1311 στο Κάσσελ και τάφηκε δίπλα στον άνδρα της στη μονή Άναμπεργκ.

## Πρόγονοι

## Παραπομπές


## Εξωτερικοί σύνδεσμοι
* Historical Background
* Genealogy

Κατηγορία:Οίκος της Έσσης
Ερρίκος Β΄ της Έσσης

Ο **Ερρίκος Β΄** o *σιδηρούς* (γερμ.: *Heinrich II.*, 1299 - 3 Ιουνίου 1376) από τον Οίκο της Έσσης ήταν λάντγκραβος της Έσσης (1328-1376).

## Βιογραφία
Ήταν ο πρωτότοκος γιος του Όθωνα Α΄ λαντγκράβου της Έσσης και της Αδελαΐδας, κόρης του Όθωνα Γ΄ κόμη του Ράβενσμπεργκ.

Το 1328 απεβίωσε ο πατέρας του και τον διαδέχθηκε. Ο μόνος γιος του Όθων απεβίωσε το 1366, οπότε ο Ερρίκος Β΄ έκανε διάδοχό του τον γιο του αδελφού του Λουδοβίκου κυρίου του Γκρέμπενσταϊν. Αυτό τον έφερε σε σύγκρουση με τον Όθωνα του Μπράουνσβαϊγκ και ο Ερρίκος Β΄, για να καλύψει τα έξοδα του πολέμου, έβαλε φόρο σε όλα τα εισαγόμενα αγαθά.

Το 1345 απεβίωσε ο Λουδοβίκος και το 1376 ο Ερρίκος Β΄ σε ηλικία 77 ετών και τον διαδέχθηκε ο ανιψιός του αυτός, ο Χέρμαν Β΄.

## Οικογένεια
Νυμφεύτηκε την Ελισάβετ των Βέττιν, κόρη του Φρειδερίκου Α΄ μαργράβου του Μάισσεν και είχε τέκνα:
* Όθων π. 1322-1366.
* Αδελαΐδα 1323/4-1370, παντρεύτηκε τον Καζιμίρ Γ΄ Πιάστ τον *Μεγάλο*, βασιλιά της Πολωνίας.
* Ελισάβετ π. 1329-1390, παντρεύτηκε τον Ερνέστο Α΄ Γουέλφων δούκα του Μπράουνσβαϊγκ-Γκέτινγκεν. Γιος τους ήταν ο:
** Όθων Α΄ δούκας του Μπράουνσβαϊγκ-Γκέτινγκεν.
* Μαργαρίτα, μοναχή στη μονή Χάινταου.

## Πρόγονοι

## Παραπομπές


## Εξωτερικοί σύνδεσμοι
*[Wikisource: ''Allgemeine Deutsch Biographie'' "Heinrich II. (Landgraf von Hessen)" (in German)](http://de.wikisource.org/wiki/ADB:Heinrich_II._(Landgraf_von_Hessen))
*Landgraf Regesten Online: Landgrave Henry II (the Iron)

Κατηγορία:Οίκος της Έσσης
Ποταμός Ιλί

Ο **Ιλί** (Ουιγούρ: ئىلى دەرياسى, Ili deryasi, Или дәряси, , *İle*, ئله, , κινεζικά: 伊犁河, Πινγίν: Yīlí Hé, μογγολικά: Ил) είναι ποταμός που διέρχεται από το νοτιοανατολικό Καζακστάν και τη βορειοδυτική Κίνα. Πηγάζει από τα όρη Τιεν Σαν στην Αυτόνομη Καζακική Επαρχία Ιλί του Σιντσιάνγκ της Κίνας και καταλήγει στην Περιφέρεια Αλμάτι του Καζακστάν. Έχει μήκος 1.439 χιλιόμετρα, από τα οποία τα 815 χιλιόμετρα βρίσκονται στο Καζακστάν. Εκβάλλει στη λίμνη Μπαλκάς, σχηματίζοντας ένα μεγάλο δέλτα με τεράστιες περιοχές υγροτόπων από λίμνες, έλη και παχιά βλάστηση.

## Εξωτερικοί σύνδεσμοι
* 

Κατηγορία:Ποταμοί της Κίνας
Κατηγορία:Ποταμοί του Καζακστάν
Κατηγορία:Διεθνείς ποταμοί της Ασίας
Ανάπαιστος

Ο **ανάπαιστος** είναι μετρικός πόδας. Αποτελείται από δυο βραχείες και μια μακρά συλλαβή στην αρχαία ελληνική ποίηση, ενώ στη νεότερη από δυο άτονες και μια τονισμένη συλλαβή (UU-). Έτσι ο ανάπαιστος τονίζεται σε κάθε τρίτη συλλαβή, δηλαδή στην 3η, 6η, 9η, κλπ. Για παράδειγμα: *Στων/ Ψα/ρών/ την/ ο/λό/μαυ/ρη/ ρά/χη ή Και/ στην/ κό/μη/ στε/φά/νι/ φο/ρεί*.

## Χρήση
Σε αυτό το μέτρο συντάσσονταν οι ευχές των πολεμιστών προς τους θεούς και τα εμβατήριά τους. Τα αναπαιστικά μέτρα είχαν ανάλογη χρήση στο δράμα, όπου με την απαγγελία τους συνόδευαν το βάδισμα προσώπου που προχωρούσε σεμνά ή εξέφραζαν σφοδρή φιλονικία ή δριμύ σαρκασμό. Όταν τα τραγουδούσαν, εκδήλωναν βαθιά θλίψη. Το όργανο που συνόδευε τα μέτρα αυτά ήταν ο αυλός.

## Παραπομπές


Κατηγορία:Μετρική
Μιχρενγκίζ Καντινεφέντι

Η **Μιχρενγκίζ Καντινεφέντι** (Οθ. Τούρκικα:ميهرنجيز كادنيفندي) (Τούρκικα: *Mihrengiz Kadınefendi*, 15 Οκτωβρίου 1869 - 12 Δεκεμβρίου 1938) ήταν η δεύτερη σύζυγος του σουλτάνου Μωάμεθ Ε΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu İkinci Mihr-engiz Kadın Efendi Hazretleri***

## Βιογραφία
Η Μιχρενγκίζ Καντινεφέντι γεννήθηκε στις 15 Οκτωβρίου 1869 στο Σότσι. Το πραγματικό της όνομα ήταν Φατμά. Η Μιχρενγκίζ είχε ένανν αδελφό, τον Ιμπραήμ Μπέη. Το 1893, κατά τη διάρκεια του πολέμου, οι οικογένεια της μετανάστευσε από τον Καύκασο στην Κωνσταντινούπολη όπου παραδόθηκε στην Αυλή του Οθωμανού σουλτάνου.

Στο παλάτι της δόθηκε ιδιωτική εκπαίδευση και μαθήματα πιάνου. Πρώτα υπηρέτησε τον επικεφαλής του δικαστηρίου. Ωστόσο, σύντομα ο πρίγκιπας Μωάμεθ Ρεσάντ πρόσεξε την Μιχρενγκίζ και παντρεύτηκαν στις 4 Απριλίου 1887 στο Παλάτι Βελιάχντ.

Ένα χρόνο αργότερα στις 2 Μαρτίου 1888 γέννησε το μοναδικό της παιδί, τον Ηγεμόνα Ομέρ Χιλμί Εφέντι. Σε αντίθεση με τις άλλες συζύγους του σουλτάνου Μωάμεθ Ε΄, η Μιχρενγκίζ ήταν λεπτή, ενώ οι άλλες ήταν αρκετά βαρύτερες. Η Σαφιγιέ Ουνιουβάρ δασκάλα στο σχολείο του παλατιού έγραψε στα απομνημονεύματά της για την Μιχρενγκίζ:

Το 1924 πήγαν στην εξορία και εγκαταστάθηκαν στην Αλεξάνδρεια. Ο γιος της υπέφερε από ένα εγκεφαλικό επεισόδιο και πέθανε σύντομα μετά την εγκατάστασή τους στην Αλεξάνδρεια. 

Η Μιχρενγκίζ Καντινεφέντι πέθανε 12 Δεκεμβρίου 1938 στην Αλεξάνδρεια σε ηλικία 69 ετών. Είναι θαμμένη στο μαυσωλείο του Χεβίδη Τεβφίκ στο Κάιρο.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Κάλαθος Ρόδου

H **Κάλαθος** είναι πεδινό χωριό στο νησί της Ρόδου στα Δωδεκάνησα και βρίσκεται σε υψόμετρο 60 μέτρα.

## Γεωγραφία - Αξιοθέατα
Η Κάλαθος βρίσκεται κάτω από το όρος Κάλαθος και στις ανατολικές παραλίες του νησιού της Ρόδου, επάνω στην εθνική οδό Ρόδου - Λίνδου. Απέχει 42 χλμ. από την πόλη της Ρόδου και μόλις 5 χλμ. από την αρχαία πόλη της Λίνδου. Η παραλία του χωριού είναι αμμώδης με ψιλό χαλίκι και εκτείνεται σε μήκος 4 χλμ. με ορισμένα τμήματά της να έχουν αξιοποιηθεί εμπορικά και άλλα είναι δημόσια. Ανάμεσα στην Κάλαθο και στη Λίνδο βρίσκεται ο όρμος των Βλυχών (το αρχαίο Θέρμιδρο) με οργανωμένη παραλία και πολλές σύγχρονες ξενοδοχειακές μονάδες.

## Ιστορία
Στην ευρύτερη περιοχή της Καλάθου υπήρξαν οι Κλάσιοι του αρχαίου δήμου της Λινδίας. Έχουν βρεθεί πέτρινα υπολείμματα από αρχαίο ελαιοτριβείο στα ερείπια του Αγίου Ιωάννη καθώς και βωμός της ρωμαϊκής περιόδου. Την περίοδο του μεσαίωνα χρησίμευε ως αγρότοπος και βοσκότοπος της Λίνδου. Ενδιαφέρον παρουσιάζει και η σκαμμένη στο βράχο εκκλησία της Παναγίας, στην οποία υπάρχουν τοιχογραφίες του 12ου αιώνα.

## Διοικητικά
Αναφέρεται επίσημα το 1948 στο ΦΕΚ 248Α - 28/09/1948 να ορίζεται έδρα της ομώνυμης νεοϊδρυθείσας κοινότητας. Το 1981 προσαρτήθηκε ο καταργούμενος οικισμός Θεοτόκος. Σύμφωνα με το προγράμμα Καλλικράτης και την τροποποίησή του Κλεισθένης Ι, αποτελεί την Κοινότητα Καλάθου η οποία υπάγεται στην Δημοτική Ενότητα Λινδίων του Δήμου Ρόδου ενώ σύμφωνα με την απογραφή του 2011 έχει 502 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Ερρίκος Γ΄ της Άνω Έσσης

Ο **Ερρίκος Γ΄** ο *πλούσιος*, γερμ. Heinrich III der raichen (15 Οκτωβρίου 1440 - 13 Ιανουαρίου 1483) από τον Οίκο της Έσσης ήταν λάντγκραβος της Άνω Έσσης (1458-1483).

## Βιογραφία
Ήταν ο δευτερότοκος γιος του Λουδοβίκου Α΄ λαντγκράβου της Έσσης και της Άννας των Βέττιν, κόρης του Φρειδερίκου Α΄ εκλέκτορα της Σαξονίας.

Το 1458 απεβίωσε ο πατέρας του και τα δύο αδέλφια μοίρασαν την κτήση του: ο μεγαλύτερος Λουδοβίκος Β΄ έλαβε την Κάτω Έσση (Κάσσελ) και ο Ερρίκος Γ΄ την Άνω Έσση (Μάρμπουργκ). Ο Ερρίκος Γ΄ νυμφεύτηκε την Άννα κόμισσα του Καττσενελνμπόγκεν, περιοχής στο Ρήνο. Από τα διόδια εκεί έγινε πλούσιος.

Απεβίωσε το 1483 σε ηλικία 43 ετών και τον διαδέχθηκε ο δευτερότοκος γιος του Γουλιέλμος Γ΄.

## Οικογένεια
Νυμφεύτηκε την Άννα, κόρη και κληρονόμο του Φιλίππου Α΄ κόμη του Κατσενελνμπόγκεν, και είχε τέκνα:
* Λουδοβίκος Γ΄.
* Ελισάβετ 1466-1523, παντρεύτηκε τον Ιωάννη Ε΄ κόμη του Νάσσαου-ανατολικού Ντίλενμπουργκ (Βιάντεν, Ντητς, κά).
* Γουλιέλμος Γ΄ 1471-1500, λάντγκραβος της Άνω Έσσης, άτεκνος.
* Ματθίλδη 1473-1524, παντρεύτηκε τον Ιωάννη Β΄ δούκα της Κλέβης.

## Πρόγονοι

## Παραπομπές


## Εξωτερικοί σύνδεσμοι
*[Wikisource: "Heinrich III. (Landgraf von Hessen)", ''Allgemeine Deutsche Biographie''](http://de.wikisource.org/wiki/ADB:Heinrich_III._(Landgraf_von_Hessen))
* Wikisource: "Wilhelm III. (Landgraf von Hessen)", ''Allgemeine Deutsche Biographie''

Κατηγορία:Οίκος της Έσσης
Γουλιέλμος Γ΄ της Άνω Έσσης

Ο **Γουλιέλμος Γ΄** ο *νεότερος*, γερμ. Wilihelm III der jüngste (8 Σεπτεμβρίου 1471 - 17 Φεβρουαρίου 1500) από τον Οίκο της Έσσης ήταν λαντγράβος της Άνω Έσσης (1483-1500), στην οποία είχε ενσωματωθεί η κομητεία του Κατσενέλνμπογκεν.

## Βιογραφία
Ήταν ο δευτερότοκος γιος του Ερρίκου Γ΄, λαντγράβου της Άνω Έσσης και της Άννας, κόρης και κληρονόμου του Φιλίππου Α΄, κόμη του Κατσενελνμπόγκεν. 

Ο πατέρας του απεβίωσε το 1483 και ο Γουλιέλμος τον διαδέχθηκε στην Άνω Έσση (Μάρμπουργκ), αν και ήταν μόλις 12 ετών. Επίτροποι ανέλαβαν ο θείος του Χέρμαν Δ΄, αρχιεπίσκοπος της Κολωνίας και ο Χανς Χόφμαν του Ντέρνμπεργκ. Οι πλούσιες πρόσοδοι του κράτους του επέτρεψαν να αγοράσει το ήμισυ του Έπσταϊν και μέρος του Κλίνγκενμπεργκ επί του Μάιν.

Καθώς κυνηγούσε, έπεσε από το άλογο και απεβίωσε το 1500 σε ηλικία 29 ετών. Ήταν άτεκνος και τον κληρονόμησε ο εξάδελφός του Γουλιέλμος Β΄, λαντγράβος της Κάτω Έσσης, που επανένωσε την Έσση.

## Οικογένεια
Νυμφεύτηκε το 1498 την Ελισάβετ του Βίττελσμπαχ, κόρη του Φίλιππου, εκλέκτορα του Παλατινάτου· δεν απέκτησαν απογόνους.

## Πρόγονοι

## Αναφορές στις Πηγές


## Πηγές
* Reimer (1898), "William III. (Landgrave of Upper Hesse)", Allgemeine Deutsche Biographie (ADB) (in German), 43, Leipzig: Duncker & Humblot, pp. 31 – 32

Κατηγορία:Οίκος της Έσσης
Κριστίνα Άπλγκεϊτ

H **Κριστίνα Άπλγκεϊτ** (αγγλικά: *Christina Applegate*, Λος Άντζελες, 25 Νοεμβρίου 1971) είναι Αμερικανίδα ηθοποιός. Έγινε ευρύτερα γνωστή από τη συμμετοχή της στη σειρά ''Παντρεμένοι με παιδιά'' (1987-1997) όπου υποδυόταν τη κόρη των Εντ Ο'Νιλ και Κέιτι Σαγκάλ.

## Πρώτα χρόνια
Γεννήθηκε στο Λος Άντζελες, από τον δισκογραφικό παραγωγό Μπομπ Άπλγκεϊτ και τη τραγουδίστρια Νάνσυ Πρίντι. Έχει δύο μικρότερα ετεροθαλή αδέλφια, την Αλίσα και τον Κάιλ, από το δεύτερο γάμο του πατέρα της. 

## Καριέρα
Έγινε γνωστή από την εφηβική της ηλικία, το 1987, από την τηλεοπτική σειρά *[[Παντρεμένοι... με Παιδιά|Παντρεμένοι με παιδιά]]* στον ρόλο της *Κέλι Μπάντι*, όπου και έπαιξε ως το 1997. 

Στη συνέχεια, πρωταγωνίστησε στη σειρά *Jesse* (1998-2000) και έλαβε υποψηφιότητα για Χρυσή Σφαίρα Α' Γυναικείου ρόλου.

Το 2003 και το 2004 συμμετείχε σε δύο επεισόδια της σειρά *[[Τα Φιλαράκια]]* υποδυόμενη την *Έιμι Γκριν* και προτάθηκε για δύο Βραβεία Έμμυ καλύτερης γκεστ εμφάνισης, κερδίζοντας το ένα.

Από το 2007 ως το 2009 πρωταγωνίστησε στη σειρά *Samantha Who?* και προτάθηκε δύο φορές για Χρυσή Σφαίρα Α' Γυναικείου ρόλου.

Στον κινηματογράφο έχει παίξει σε διάφορες ταινίες, ενώ έχει δώσει τη φωνή της σε ταινίες κινουμένων σχεδίων όπως: *Ο Άλβιν και η Παρέα του 2*, *Σαν το σκύλο με τη γάτα 2: Η εκδίκηση της Κίτι Γκαλόρ*, *Το βιβλίο της ζωής* και *Το ζευγάρωμα του αυτοκράτορα*.

## Προσωπική ζωή

### Σχέσεις και οικογένεια
Το 2001 παντρεύτηκε τον ηθοποιό Τζόναθον Σέιτς, από τον οποίο χώρισε τέσσερα χρόνια αργότερα. Το διαζύγιο εκδόθηκε επίσημα τον Αύγουστο του 2007.

Το 2009 ξεκίνησε η σχέση της με τον μουσικό Μάρτιν ΛεΝομπλ. Αρραβωνιάστηκαν στις 14 Φεβρουαρίου 2010 και παντρεύτηκαν στις 23 Φεβρουαρίου 2013. Έχουν αποκτήσει μια κόρη, τη Σάντυ Γκρέις ΛεΝομπλ (γενν. 2011).

### Υγεία
Το 2008 διαγνώστηκε με καρκίνο του μαστού. Εξαιτίας αυτού υποβλήθηκε σε διπλή μαστεκτομή, ενώ το 2017 αφαίρεσε τις ωοθήκες και τις σάλπιγγές της. 

Τον Αύγουστο του 2021, ανακοίνωσε ότι διαγνώστηκε με πολλαπλή σκλήρυνση.

## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Μαλώνας Ρόδου

Ο **Μαλώνας** είναι πεδινό χωριό στο νησί της Ρόδου στα Δωδεκάνησα και βρίσκεται σε υψόμετρο 70 μέτρα. Σύμφωνα με την απογραφή του 2011 έχει 982 κατοίκους και με την εφαρμογή του προγράμματος Καλλικράτης από το 2011 μαζί με το Χαράκι συναποτελούν την Δημοτική Κοινότητα Μαλώνος της Δημοτικής Ενότητας Αρχαγγέλου του Δήμου Ρόδου.

## Γεωγραφία - Αξιοθέατα
Ο Μαλώνας βρίσκεται ΝΑ της Ρόδου, στην ενδοχώρα του νησιού, σε μια όμορφη και εύφορη κοιλάδα και απέχει 35 χλμ. από την πόλη της Ρόδου. Είναι κτισμένος πάνω στον επαρχιακό δρόμο Αρχάγγελου – Μάσαρη, μεταξύ των ποταμών Χα και Πλατανερός, που το καλοκαίρι ξεραίνονται. Οι κάτοικοί του ασχολούνται με την καλλιέργεια εσπεριδοειδών και ελαιών και η περιοχή τους φημίζεται στο νησί για τα πορτοκάλια και το λάδι που παράγουν. Το όνομα προέρχεται από την αρχαία λέξη "Μηλεών" η οποία σημαίνει "γόνιμος τόπος". Πολιούχος του χωριού είναι ο Άγιος Μεγαλομάρτυρας Γεώργιος. Ενδιαφέρον παρουσιάζουν οι τοιχογραφίες του Αγίου Γεωργίου του Πλακωτού (11ου αιώνα).

## Παραπομπές


Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Γουλιέλμος Α΄ της Κάτω Έσσης

Ο **Γουλιέλμος Α΄** ο *πρεσβύτερος*, γερμ. Wilhelm I der Ältere (4 Ιουλίου 1466 - 8 Φεβρουαρίου 1515) από τον Οίκο της Έσσης ήταν λαντγράβος της Κάτω Έσσης (1471-1493).

## Βιογραφία
Ήταν ο πρωτότοκος γιος του Λουδοβίκου Β΄ της Κάτω Έσσης και της Μέχτιλντ, κόρης του Λουδοβίκου Α΄, κόμη της Βυρτεμβέργης-Ούραχ.

Το 1471 διαδέχθηκε τον πατέρα του που απεβίωσε. Το 1491 πήγε προσκυνητής στους Αγ. Τόπους και χρίστηκε ιππότης του Τάγματος του Παναγίου Τάφου. Μάλλον ασθένησε από σύφιλη και το 1493 παραιτήθηκε υπέρ του νεότερου αδελφού του Γουλιέλμου Β΄, μια και δεν είχε άρρενα τέκνα. Πέρασε την υπόλοιπη ζωή του στο Σπάνγκενμπεργκ, ώσπου απεβίωσε το 1515.

## Οικογένεια
Νυμφεύτηκε το 1488 την Άννα των Γουέλφων, κόρη του Γουλιέλμου Δ΄, δούκα του Μπράουνσβαϊγκ-Βολφενμπύτελ και είχε τέκνα:
* Ματίλντα 1490-1558, παντρεύτηκε τον Κόνραντ κόμη του Τέκλενμπουργκ.
* Άννα 1491-1513, μοναχή.
* Αικατερίνη απεβ. 1525, παντρεύτηκε τον Άνταμ κόμη φον Μπάιχλινγκεν.
* Ελισάβετ 1503-1563, παντρεύτηκε πρώτα τον Λουδοβίκο Β΄ Βίττελσμπαχ κόμη του Παλατινάτου-Τσβάιμπρυκεν και έπειτα τον Γεώργιο Βίττελσμπαχ, κόμη του Παλατινάτου-Ζίμμερν.

## Πρόγονοι

## Αναφορές


## Εξωτερικοί σύνδεσμοι
*[Wilhelm I. v Hessen](http://mdz.bib-bvb.de/digbib/lexika/adb/images/adb043/@ebt-link?target=idmatch(entityref,adb0430029) *Allgemeine Deutsche Biographie*. Band 43, Duncker & Humblot, Leipzig 1906, p.&nbsp;27.
*[Wikisource: ''Allgemeine Deutsche Biographie''](http://de.wikisource.org/wiki/ADB:Wilhelm_I._(Landgraf_von_Hessen))

Κατηγορία:Οίκος της Έσσης
Το ουρλιαχτό

Με τον τίτλο **το ουρλιαχτό** μπορεί να αναφέρεται:

* Το ουρλιαχτό (ταινία, 1981)
* Το Ουρλιαχτό (ταινία, 2010)
Νικόλαος του Χόλσταϊν-Ρέντσμπουργκ

Ο **Νικόλαος, κόμης του Χόλσταϊν-Ρέντσμπουργκ** (1321 - 8 Μαΐου 1397) από τον Οίκο του Σάουμπουργκ ήταν δούκας του Σλέσβιχ μαζί με τον αδελφό του Ερρίκο Β΄ (1375-1384) και στη συνέχεια μόνος του (1384-1386).

## Βιογραφία
Ήταν δεύτερος γιος του Γεράρδου Γ΄ κόμη του Χόλσταϊν-Ρέντσμπουργκ και της συζύγου του Σοφίας των Μεκλεμβούργου, κόρης του κόμη του Βέρλε. 

Ο Νικόλαος, μια ηγετική προσωπικότητα στα βόρεια του Έλβα, ήταν τιτουλάριος κόμης του Σάουμπουργκ μαζί με τον αδελφό του και στη συνέχεια με τους ανιψιούς του και συγκυβερνήτης κόμης του Χόλσταϊν-Ρέντσμπουργκ (1340-1397). Το 1390 ο Νικόλαος και οι ανιψιοί του κληρονόμησαν το Χόλσταϊν-Κίελο, το οποίο περιλάμβανε από το 1350 και το πρώην δουκάτο του Χόλσταϊν-Πλεν, οπότε κατόρθωσαν να ενώσουν ολόκληρο το Χόλσταϊν. Παραιτήθηκε από το δουκάτο του Σλέσβιχ (1386) για λογαριασμό του ανιψιού του Γεράρδου ΣΤ΄ του Χόλσταϊν-Ρέντσμπουργκ, που ορκίστηκε δούκας του Σλέσβιχ ως Γεράρδος Δ΄ από τον βασιλιά Όλαφ Β΄ της Δανίας.

## Οικογένεια
Με την πρώτη σύζυγο του Ελισάβετ, κόρη του Γουλιέλμου Β΄ πρίγκιπα του Λύνεμπουργκ και χήρα του Όθωνα Β΄ της Σαξονίας-Βίττενμπεργκ απέκτησε:
* Ελισάβετ (1360 - 1416), παντρεύτηκε σε πρώτο γάμο τον Αλβέρτο Δ΄ του Μεκλεμβούργου-Σβερίν και σε δεύτερο γάμο τον Ερρίκο Ε΄ της Σαξονίας-Λάουενμπουργκ.

Το 1362 ο Νικόλαος αρραβώνιασε την κόρη του Ελισάβετ με τον πρίγκιπα Χάακον, τον μελλοντικό Χάακον ΣΤ΄ της Νορβηγίας, αλλά ο αρραβώνας λύθηκε για πολιτικούς λόγους (1363), προκειμένου ο Χάακον να νυμφευτεί τη Μαργαρίτα Α΄ της Δανίας.

## Παραπομπές


## Πηγές
* Cawley, Charles, SCHLESWIG-HOLSTEIN.htm#Elisabethdied1416
* K. Jansen (1878), "Gerhard VI.", Allgemeine Deutsche Biographie (ADB) (γερμ.), 8, Leipzig: Duncker & Humblot

Κατηγορία:Δούκες του Σλέσβιχ
Κατηγορία:Οίκος του Σάουμπουργκ
Γεράρδος ΣΤ΄ του Χόλσταϊν-Ρέντσμπουργκ

Ο **Γκέρχαρντ ΣΤ΄**, εξελληνισμένα **Γεράρδος ΣΤ΄, κόμης του Χόλσταϊν-Ρέντσμπουργκ** ή **Γεράρδος Β΄, δούκας του Σλέσβιχ** (*Gerhard VI. von Holstein-Rendsburg*, περί το 1367-1404) ήταν κόμης του Χόλσταϊν-Ρέντσμπουργκ (1382-1404) από τον Οίκο του Σάουμπουργκ και δούκας του Σλέσβιχ (1386-1404), μέλος του Οίκου του Σάουμπουργκ και γιος του Ερρίκου Β΄ και της Ίνγκεμποργκ του Μεκλεμβούργου-Σβερίν. Με τον θάνατο του πατέρα του το 1384, ο ίδιος και ο μικρότερος αδελφός του Αλβέρτος Β΄ του Χόλσταϊν-Ρέντσμπουργκ συγκυβέρνησαν μαζί με τον θείο τους Νικόλαο, ενώ μετά την παραίτηση του θείου τους (1386) ο Όλαφ Β΄ της Δανίας όρισε τον Γεράρδο δούκα του Σλέσβιχ.
Το 1390 ο Γεράρδος και ο αδελφός του κληρονόμησαν το Χόλσταϊν-Κίελο, το οποίο περιλάμβανε το διαλυμένο από το 1350 Πλεν. Μετά τον θάνατο του θείου τους τα δυο αδέλφια μοίρασαν τα εδάφη τους: ο μεγαλύτερος Γεράρδος κληρονόμησε το Σλέσβιχ και το Χόλσταϊν-Ρέντσμπουργκ και ο μικρότερος Αλβέρτος Β΄ το Χόλσταϊν-Σέγκεμπεργκ. Ο Γεράρδος κληρονόμησε και το Σέγκεμπεργκ μετά τον θάνατο του Αλβέρτου κυβερνώντας πλέον σε ολόκληρο το Χόλσταϊν εκτός από την περιοχή του Χόλσταϊν-Πίνεμπεργκ. Έπεσε στη *μάχη του Χάμμε* στις 4 Αυγούστου 1404 στην προσπάθειά του να υποτάξει το Ντίτμαρσεν.

## Οικογένεια
Παντρεύτηκε το 1391 την Αικατερίνη-Ελισάβετ των Γουέλφων, κόρη του Μάγκνους Β΄ δούκα του Μπράουνσβαϊγκ-Βόλφενμπυτελ, και απέκτησε τέκνα:
* Ερρίκος Δ΄ 1397-1427, κόμης του Χόλσταϊν-Ρέντσμπουργκ.
* Ίνγκεμποργκ 1396/98-1465.
* Χάιλβιγκ 1400-1436, παντρεύτηκε πρώτα τον Βαλτάσαρ του Μεκλεμβούργου κύριο του Βέρλε-Γκύστρο και μετά τον Ντίτριχ κόμη του Όλντενμπουργκ.
** Χριστιανός Α΄ 1426-1481, βασιλιάς της Δανίας.
* Αδόλφος Η΄ 1401-1459, κόμης του Χόλσταϊν.
* Γεράρδος Ζ΄1404-1433, κόμης του Χόλσταϊν-Ρέντσμπουργκ.

## Παραπομπές


## Πηγές
* Karl Jansen (1878), "Gerhard VI", Allgemeine Deutsche Biographie (ADB) (γερμ.), 8, Leipzig: Duncker & Humblot, pp. 740–741

Κατηγορία:Δούκες του Σλέσβιχ
Κατηγορία:Οίκος του Σάουμπουργκ
Ερρίκος Δ΄ του Χόλσταϊν-Ρέντσμπουργκ

Ο **Ερρίκος Δ΄, κόμης του Χόλσταϊν-Ρέντσμπουργκ** ή **Ερρίκος Γ΄ του Σλέσβιχ** (*Heinrich IV. von Holstein*, 1397 - 28 Μαΐου 1427) κόμης του Χόλσταϊν-Ρέντσμπουργκ και δούκας του Σλέσβιχ (1404-1427), μέλος του Οίκου του Σάουμπουργκ ήταν ο μεγαλύτερος γιος του Γεράρδου ΣΤ΄ κόμη του Χόλσταϊν-Ρέντσμπουργκ και της Αικατερίνης-Ελισάβετ των Γουέλφων, κόρης του Μάγκνους Β΄ δούκα του Μπράουνσβαϊγκ-Λύνεμπουργκ. Ο πατέρας του έπεσε σε μάχη στην προσπάθεια του να ανακατακτήσει το Ντίτμαρσεν (1404), όταν ο ίδιος ο Ερρίκος ήταν μόλις 7 ετών και η μητέρα του ανέλαβε την κηδεμονία του, ενώ η αντιβασιλεία ανατέθηκε στον θείο του Ερρίκου Γ΄, κόμη του Σάουμπουργκ-Χόλσταϊν.

## Πόλεμοι με τη Δανία για τη διεκδίκηση του Σλέσβιχ
Το 1408 ξέσπασε πόλεμος ανάμεσα στον Ερρίκο και τη Δανία για τη διεκδίκηση του δουκάτου του Σλέσβιχ, το οποίο ο Ερρίκος διεκδίκησε ως πατρική κληρονομιά, ενώ από την άλλη πλευρά η Μαργαρίτα Α΄ της Δανίας και ο Ερρίκος της Πομερανίας το ήθελαν για τον εαυτό τους. Η αντιβασιλεία έληξε το 1413. Ο Ερρίκος Δ΄ και οι μικρότεροι αδελφοί του Αδόλφος Η΄, κόμης τού Χόλσταϊν και Γεράρδος Ζ΄ του Χόλσταϊν-Ρέντσμπουργκ συνέχισαν τον πόλεμο εναντίον της Δανίας. Με τη μεσολάβηση της πόλης του Λύμπεκ συμφωνήθηκε κατάπαυση πυρός (1417), αλλά το 1423 ο πόλεμος συνεχίστηκε.
Στις 28 Ιουνίου 1424 στη Βούδα ο Σιγισμούνδος της Αγίας Ρωμαϊκής Αυτοκρατορίας μεσολάβησε για λογαριασμό των Δανών, αλλά αυτό δεν σταμάτησε τις εχθρότητες. Ο Ερρίκος Δ΄ ζήτησε τη βοήθεια του Πάπα Μαρτίνου Ε΄ για να ανατρέψει την απόφαση του αυτοκράτορα, αλλά χωρίς αποτέλεσμα, αφού τα στρατεύματα της Δανίας κατέλαβαν τις πόλεις του Σλέσβιχ και του Φλένσμπουργκ. Ο Ερρίκος Δ΄ προσπάθησε να κερδίσει την υποστήριξη των πόλεων της Χανσεατικής Ένωσης στη Σαξονία, όμως έπεσε σε μάχη στις 28 Μαΐου 1427 κατά τη διάρκεια της πολιορκίας του Φλένσμπουργκ.
Στη διάρκεια της βασιλείας του Ερρίκου Δ΄ αντιπρόσωποι της βόρειας Φρισίας συγκεντρώθηκαν στις 17 Ιουνίου 1426 στο νησί Φερ προκειμένου να καταγράψουν τη νομοθεσία, που είναι η αρχαιότερη καταγραφή νόμων στη Φρισία. 

## Παραπομπές


## Πηγές
* Karl Jansen (1880), "Heinrich IV., Graf von Holstein", Allgemeine Deutsche Biographie (ADB) (in German), 11, Leipzig: Duncker & Humblot
* Gesellschaft für Flensburger Stadtgeschichte (eds.): Flensburg in Geschichte und Gegenwart, Flensburg, 1972
* Palle Lauring: Geschichte Dänemarks, Wachholtz, Neumünster, 1964
* Max Pappenheim: Die Siebenhardenbeliebung vom 17. Juni 1426. Festschrift zur Fünfhundertjahrfeier, Verlag Kunstgewerbemuseum, Flensburg, 1926

Κατηγορία:Δούκες του Σλέσβιχ
Κατηγορία:Οίκος του Σάουμπουργκ
Βουνάκι

Με την ονομασία **Βουνάκι** μπορεί να αναφέρονται οι εξής οικισμοί:

* Βουνάκι Αχαΐας, οικισμός της δημοτικής ενότητας Ακράτας του δήμου Αιγιαλείας.
* Βουνάκι Μεσσηνίας, οικισμός της δημοτικής ενότητας Αυλώνος του δήμου Τριφυλίας.

Κατηγορία:Αποσαφηνίσεις ελληνικών τοπωνυμίων
Ντουριάντεν Καντινεφέντι

Η **Ντουριάντεν Καντινεφέντι** (Οθ. Τούρκικα:دري عدن الجنس) (Τούρκικα: *Dürrüaden Kadınefendi*, 10 Δεκεμβρίου 1867 - 17 Οκτωβρίου 1909) ήταν η τρίτη σύζυγος του σουλτάνου Μωάμεθ Ε΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu İkinci Dürr-i Aden Kadın Efendi Hazretleri***

## Βιογραφία
Η Ντουριάντεν Καντινεφέντι γεννήθηκε στις 10 Δεκεμβρίου 1867 στο Σότσι, και ήταν κόρη του Μουσταφά Μπέη Βοτσιμπέ. Είχε δύο αδελφούς τον Μουράτ Μπέη και τον Αζίζ Μπέη. Η ανιψιά της, η Σενιγιέ Ινσιράχ Χανιμεφέντι ήταν κόρη του αδελφού της, Αζίζ Μπέη και σύζυγος του τελευταίου σουλτάνου Μωάμεθ ΣΤ΄.

Η οικογένειά της πήγε στην Κωνσταντινούπολη λόγω των ρωσικών αγριοτήτων. Περίπου τριών ή τεσσάρων ετών δόθηκε στο παλάτι. Όταν μπήκε στην αυτοκρατορική αυλή, ο Μωάμεθ Ε΄ πρόσεξε γρήγορα την Ντουριάντεν και στις 10 Οκτωβρίου 1876 παντρεύτηκαν στο Παλάτι Βελιάχντ.

Δυο χρόνια μετά τον γάμο το 1878 γέννησε το μοναδικό της παιδί, τον Ηγεμόνα Μαχμούτ Νετσμεντίν Εφέντι. Ο ηγεμόνας Μαχμούτ Νετσμεντίν γεννήθηκε με κύφωση και επίσης δεν μπορούσε να περπατήσει. Έτσι δεν παντρεύτηκε ποτέ. Λόγω της ασθένειας του γιου της, η Ντουριάντεν έγινε πολύ αναστατωμένη. Είχε προσβληθεί από τη φυματίωση. Το 1909 ο σουλτάνος Μωάμεθ Ε΄ προσβλήθηκε επίσης από φυματίωση.

Η Ντουριάντεν Καντινεφέντι πέθανε στις 17 Οκτωβρίου 1909 στο Παλάτι Βαλιντέμπαγ σε ηλικία 41 ετών. Είναι θαμμένη στο κοιμητήριο Εγιούπ στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Ιβόν Άντερσον

Η **Ιβόν Άντερσον** (αγγλικά: *Yvonne Anderson*, 8 Μαρτίου 1990 -) είναι Αμερικανίδα επαγγελματίας καλαθοσφαιρίστρια, η οποία αγωνίζεται ως πόιντ γκαρντ για την Σ.Ζ.Μ. Μπουρζ Μπασκέτ. Κατά τη θητεία της στο Πανεπιστήμιο του Τέξας, ξεχώρισε για τις ικανότητές της.  Αγωνίζεται στη θέση point guard και βρίσκεται στα 1.70. Η Ιβόν είναι η κόρη του προπονητή μπάσκετ, Μάικ Άντερσον.

## Σταδιοδρομία σε συλλόγους

## Εθνική ομάδα

## Παραπομπές


## Εξωτερικοί σύνδεσμοι
* Yvonne Anderson στο Columbiamissourian.com

Κατηγορία:Αμερικανίδες καλαθοσφαιρίστριες
Κατηγορία:Σέρβες καλαθοσφαιρίστριες
Κατηγορία:Πόιντ γκαρντ
Κατηγορία:Πολιτογραφημένοι καλαθοσφαιριστές
Κατηγορία:Πολιτογραφημένοι πολίτες της Σερβίας
Κατηγορία:Καλαθοσφαιρίστριες Εθνικής Σερβίας
Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστες Κονέκτικατ Σαν
Κατηγορία:Καλαθοσφαιρίστριες του WNBA
Κατηγορία:Καλαθοσφαιρίστριες Μπουρζ
Κατηγορία:Καλαθοσφαιρίστριες Καϊζερί Κάσκι
Κατηγορία:Καλαθοσφαιρίστριες Παλακανέστρο Τορίνο
Κατηγορία:Καλαθοσφαιρίστριες Μπεσίκτας
Όθων της Έσσης-Κάσσελ

Ο **Όθων**, γερμ. Otto (24 Δεκεμβρίου 1594 - 7 Αυγούστου 1617) από τον Οίκο της Έσσης ήταν διάδοχος της Έσσης-Κάσσελ.

## Βιογραφία
Ήταν ο πρωτότοκος γιος του Μαυρικίου λαντγκράβου της Έσσης-Κάσσελ και της Αγνής, κόρης του Ιωάννη-Γεωργίου κόμη του Ζολμς-Λάουμπαχ.

Εκπαιδεύθηκε από τον πατέρα του μαζί με τα αδέλφια του. Το 1606, στα 12 έτη του, έγινε διοικητής του αββαείου του Χέρσφελτ και ο ηγούμενος τον προόριζε για βοηθό και διάδοχό του. Ο Όθων τελείωσε τις σπουδές του στο Πανεπιστήμιο του Μάρμπουργκ και έκανε τη *Μεγάλη Περιοδεία*, επισκεπτόμενος το Λονδίνο και το Παρίσι. Όταν επέστρεψε, ο πατέρας του τού ανέθεσε ένα μέρος της διακυβέρνησης. 

Από το 1617 υπέφερε από *γερμανική ιλαρά* και είχε πυρετό. Από την κλίνη του προσπάθησε να σκοτώσει ένα σκυλί που τον ενοχλούσε, αλλά το βλήμα σκότωσε εκείνον. Τάφηκε στο Λουθηρανικό ναό της Αγ. Μαρίας στο Μάρμπουργκ.

## Οικογένεια
Νυμφεύτηκε πρώτα το 1613 με την Αικατερίνη-Ούρσουλα, κόρη του Γεωργίου-Φρειδερίκου μαργράβου του Μπάντεν-Ντούρλαχ. Μόλις γέννησε ένα θνησιγενές τέκνο, η Αικατερίνη-Ούρσουλα απεβίωσε το 1615.

Το 1617 ο Όθων έκανε δεύτερο γάμο με την Αγνή-Μαγδαληνή, κόρη του Ιωάννη-Γεωργίου Α΄ πρίγκιπα του Άνχαλτ-Ντέσαου. Δεν απέκτησε τέκνα.

Από μία εκτός γάμου σχέση του είχε ένα φυσικό τέκνο:
* (νόθος) Ερνέστος-Ράινχαρτ 1617-1694.

## Πρόγονοι

## Υποσημειώσεις


## Πηγές
* Christian Röth: ''Geschichte von Hessen'' p. 255 ff
* Christoph von Rommel: ''Geschichte von Hessen'' p. 324 ff

Κατηγορία:Γερμανοί ευγενείς
Βικτόρια Μακόλι

Η **Βικτόρια Μακόλι** (αγγλικά: *Victoria Macaulay*, 7 Αυγούστου 1990 -) είναι Αμερικανίδα επαγγελματίας καλαθοσφαιρίστρια, που αγωνίζεται στην Α1 για τον Ολυμπιακό Πειραιώς. Το 2015, είχε αγωνιστεί και σε ομάδα του Women's National Basketball Association, τη Chicago Sky. Αγωνίζεται ως center και βρίσκεται στα 1.93.

## Παραπομπές


## Εξωτερικοί σύνδεσμοι
* Βικτόρια Μακόλι στο Εurobasket.com
* Βικτόρια Μακόλι στο WNBA.com

Κατηγορία:Αμερικανίδες καλαθοσφαιρίστριες
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες του WNBA
Κατηγορία:Καλαθοσφαιριστές Γαλατασαράι
Κατηγορία:Σέντερ
Χέρμαν Δ΄ της Έσσης-Ρότενμπουργκ

Ο **Χέρμαν Δ΄**, γερμ. Herman IV (15 Αυγούστου 1607 - 25 Μαρτίου 1658) από τον Οίκο της Έσσης ήταν λαντγράβος της Έσσης-Ρότενμπουργκ (1627-1658).

## Βιογραφία
Ήταν ο τρίτος επιζών γιος του Μαυρίκιου, λαντγράβου της Έσσης-Κάσσελ και της Ιουλιάνας, κόρης του Ιωάννη Ζ΄, κόμη του Νάσσαου-Ντίλενμπουργκ.

Το 1617 απεβίωσε ο πρωτότοκος Όθων και το 1632 ο Μαυρίκιος. Ο δευτερότοκος Γουλιέλμος Ε΄ διαδέχθηκε τον πατέρα του στην Έσση-Κάσσελ, παραχωρώντας ένα μέρος στον μικρότερο, ετεροθαλή αδελφό του, Χέρμαν Δ΄, που έλαβε το Ρότενμπουργκ επί του Φούλντα (Rotenburg an der Fulda).

Υπέφερε σε όλη τη ζωή του από ένα ανάπηρο πόδι και έπρεπε να φέρει σιδερένια στηρίγματα για να το στηρίζει. Επειδή δεν μπορούσε να ακολουθήσει σταδιοδρομία στρατιωτικού, έκανε επιστημονική καριέρα και έγινε γνωστός ερευνητής μετεωρολογίας, μαθηματικών, αστρονομίας και γεωγραφίας. Η πραγματεία του *Γεωγραφική περιγραφή του λαντγραβάτου της Κάτω Έσσης* του 1641 έγινε πρότυπο έργο γεωγραφίας του 17ου αι. Κατά τον Τριακονταετή Πόλεμο καταστράφηκε το σχολείο του Ρότενμπουργκ (1637) και ο Χέρμαν Δ΄ έκτισε με έξοδά του ένα νέο (1651).

Η Συνθήκη του 1648 έδωσε εδάφη στην Έσση-Κάσσελ, που δόθηκαν στους δύο μικρότερους αδελφούς του. Ο Φρειδερίκος έλαβε το Έσβεγκε και ο Ερνέστος έλαβε το Ράινφελς. Το 1655 τον Φρειδερίκο κληρονόμησε ο Ερνέστος και το 1658 τον Χέρμαν Δ΄ κληρονόμησε επίσης ο Ερνέστος.

## Οικογένεια
Νυμφεύτηκε πρώτα το 1633 τη Σοφία-Γιουλιάνα, κόρη του Χριστιανού κόμη του Βάλντεκ, αλλά η κόρη τους έζησε δύο μήνες. Το 1637 η Σοφία-Γιουλιάνα απεβίωσε.

Το 1642 ο Χέρμαν Δ΄ έκανε δεύτερο γάμο με την Κουνιγούνδη-Γιουλιάνα, κόρη του Ιωάννη-Γεωργίου Α΄, πρίγκιπα του Άνχαλτ-Ντέσαου, αλλά δεν απέκτησαν τέκνα. Η Κουνιγούνδη-Γιουλιάνα απεβίωσε το 1683.

## Πρόγονοι

## Παραπομπές


## Πηγές
* Historical Society of Former district of Rotenburg

## Περαιτέρω ανάγνωση
* Arthur Wyß (1880), "Hermann (IV.), Landgraf von Hessen", Allgemeine Deutsche Biographie (ADB) (in German), 12, Leipzig: Duncker & Humblot, pp. 128–130

Κατηγορία:Οίκος της Έσσης
Τομ Φέλτον

Ο **Τόμας Άντριου Φέλτον** (, 22 Σεπτεμβρίου 1987) είναι Άγγλος ηθοποιός και μουσικός, γνωστός για τον ρόλο του ως Ντράκο Μαλφόι στην σειρά ταινιών Χάρι Πότερ. Έκανε το κινηματογραφικό του Ντεμπούτο στον ρόλο του Peagreen Clock στην σειρά *[[The Borrowers]]* και ως Louis T. Leonowens στην Ταινία *[[Anna and the King]]*. Η επίδοση του στις ταινίες *[[Ο Χάρι Πότερ και ο Ημίαιμος Πρίγκιψ]]* και *[[Ο Χάρι Πότερ και οι Κλήροι του Θανάτου - Μέρος 1]]* του χάρισαν δύο βραβεία MTV Movie Awards για τον καλύτερο κακό το 2010 και 2011.

## Πρώτα χρόνια
Ο Φέλτον γεννήθηκε στο Έπσομ, είναι γιος της Σάρον και του Πίτερ Φέλτον. Εκπαιδεύτηκε στο σχολείο Cranmore της West Horsley, μέχρι την ηλικία των δεκατριών ετών. Στη συνέχεια παρακολούθησε το The Howard of Effingham School το οποίο είναι ένα γυμνάσιο που βρίσκεται στο Effingham που ειδικεύεται στις επιστήμες. Ο Φέλτον είναι τραγουδιστής και ήταν μέλος μιας χορωδίας στην ηλικία των επτά ετών. Ήταν μέλος τεσσάρων σχολικών χορωδιών και του δόθηκε η ευκαιρία να συμμετάσχει στη χορωδία του καθεδρικού ναού Guildford. Έχει τρεις μεγαλύτερους αδελφούς τους Ashley, Jonathan και Chris.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Άγγλοι ηθοποιοί κινηματογράφου
Καραγκούνικο πρόβατο

Το **Καραγκούνικο πρόβατο** είναι ελληνική φυλή πρόβατου, που εκτρέφεται κυρίως στη Θεσσαλία. Ο πληθυσμός του υπερβαίνει τα 180.000 άτομα.

## Μορφολογία
Ο χρωματισμός των Καραγκούνικων προβάτων ποικίλει από το άσπρο έως το μαύρο, αλλά τα περισσότερα ζώα είναι λευκά με μαύρες κηλίδες διαφορετικής έκτασης στο κεφάλι και στα άκρα. Είναι δε μεγαλόσωμα, αφού το ύψος ακρωμίου των αρσενικών κυμαίνεται γύρω στα 78 cm και των θηλυκών στα 68 cm. Τα αρσενικά, σε ένα ποσοστό 60%, δε φέρουν κέρατα. Το ιδιαίτερο χαρακτηριστικό της φυλής είναι το κυρτό επιρρίνιο.

## Αποδόσεις
Η Καραγκούνικη φυλή θεωρείται μια από τις σημαντικότερες αυτόχθονες φυλές σε ότι αφορά τη γαλακτοπαραγωγή. Η μέση απόδοση είναι στα 188 kg, με διάρκεια αρμέγματος 124-200 ημέρες. Το κρέας της φυλής θεωρείται επίσης πολύ καλής ποιότητας.

## Παραπομπές


Κατηγορία:Φυλές προβάτων
Δυτική Τζακάρτα

μικρογραφία|Άποψη της Δυτικής Τζακάρτα
Η **Δυτική Τζακάρτα** (Ινδονησιακά: Jakarta Barat) είναι πόλη εντός της Ειδικής Περιφέρεια της Πρωτεύουσας Τζακάρτα στην Ινδονησία. Είχε πληθυσμό 2.278.825 κατοίκων στην Απογραφή του 2010, και το διοικητικό κέντρο είναι το Πούρι Κεμπανγκάν. 

Η Δυτική Τζακάρτα, οριοθετείται από τη Βόρεια Τζακάρτα προς τα βόρεια, τη Κεντρική Τζακάρτα προς τα ανατολικά, τη Νότια Τζακάρτα προς τα νότια, και το Τανγκεράνγκ προς τα δυτικά.

## Υποεπαρχίες
Η Δυτική Τζακάρτα, διαιρείται σε 8 υποεπαρχίες:
* Τσενγκαρένγκ
* Γκρόγκολ Πεταμπουράν
* Καλιντερές
* Κεμπόν Τζερούκ
* Κεμπανγκάν
* Παλμεράχ
* Ταμάν Σάρι
* Ταμπόρα

## Εκπαίδευση
Το διεθνές σχολείο Κεμπόν Τζερούκ της Σιγκαπούρης βρίσκεται στην Δυτική Τζακάρτα.

## Παραπομπές


## Εξωτερικοί σύνδεσμοι
* 
* (Ινδονησιακά) Επίσημη ιστοσελίδα 

Κατηγορία:Πόλεις της Ινδονησίας
1,4-πενταδιένιο

Το **1,4-πενταδιένιο** () είναι οργανική χημική ένωση, που περιέχει άνθρακα και υδρογόνο, με μοριακό τύπο **[[C5H8|C<sub>5</sub>H<sub>8</sub>]]** και ημισυντακτικό τύπο **CH<sub>3</sub>CH=CHCH=CH<sub>2</sub>**. Ανήκει στην ομόλογη σειρά των αλκαδιενίων.

Το χημικά καθαρό 1,4-πενταδιένιο, στις «κανονικές συνθήκες περιβάλλοντος», δηλαδή σε θερμοκρασία 25 °C και υπό πίεση 1 atm, είναι  άχρωμο και εξαιρετικά εύφλεκτο πτητικό υγρό, που είναι ελαφρώς υδατοδιαλυτό.

## Παραγωγή
Το 1,4-πενταδιένιο μπορεί να παραχθεί από την αφυδάτωση της 1,5-πεντανοδιόλης ή από την αντίδραση αιθυλο-(1-αλλυλο-2-βρωμαιθυλ)αιθέρα με ψευδάργυρο και χλωριούχο ψευδάργυρο, σε βουτανόλη.

## Εφαρμογές
Το 1,4-πενταδιένιο μπορεί να χρησιμοποιηθεί ως πρόδρομη ένωση για την παραγωγή άλλων χημικών ενώσεων όπως το 2,4-διχλωροπεντάνιο ή το πολυ-1,4-πενταδιένιο.

## Οδηγίες σχετικά με την ασφάλεια
Το 1,4-πενταδιένιο είναι εξαιρετικά εύφλεκτο υγρό. Οι ατμοί του μπορούν να σχηματίσουν εκρηκτικά μείγματα με τον αέρα (σημείο ανάφλεξης -20&nbsp;°C).

## Παραπομπές


## Πηγές
* Speight J. G., “Chemical and Process Design Handbook”, McGraw-Hill, 2002.
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Εξωτερικοί σύνδεσμοι
* Καταχώρηση #591-93-5, 14 Οκτωβρίου 2012 στο Εθνικό Ινστιτούτο Προτύπων και Τεχνολογίας (NIST)

Κατηγορία:Αλκαδιένια
Κατηγορία:C5
Μιράντα Κόσγκροβ

Η **Μιράντα Τέιλορ Κόσγκροβ** (*Miranda Taylor Cosgrove*, 14 Μαΐου 1993) είναι Αμερικανίδα ηθοποιός, τραγουδίστρια και στιχουργός. Έγινε γνωστή από τη συμμετοχή της στις σειρές Drake & Josh, ως Μέγκαν, και iCarly, ως Κάρλι. Από τον Μάιο του 2010, η Κόσγκροβ αμειβόταν με 180.000 δολάρια για κάθε επεισόδιο της σειράς *iCarly* και έγινε το δεύτερο πιο υψηλότερα αμειβόμενο παιδί στη τηλεόραση. Το 2012, μπήκε στο Βιβλίο Γκίνες, ως το πιο υψηλότερο αμειβόμενο παιδί στη τηλεόραση.

## Πρώτα Χρόνια
Γεννήθηκε στο Λος Άντζελες της Καλιφόρνια και είναι το μοναχοπαίδι των Τομ & Κρις Κόσγκροβ, ιδιοκτητών καθαριστηρίου. Όταν ήταν τριών ετών, την ανακάλυψε τυχαία ένας παραγωγός ταλέντων, την ώρα που τραγουδούσε και χόρευε σε ένα εστιατόριο. Όπως έχει δηλώσει, ο συγκεκριμένος παραγωγός είχε πει τότε στους γονείς της ότι θα έπρεπε να γίνει παιδί μοντέλο και αφού υπέγραψαν συμβόλαιο, η Κόσγκροβ εμφανίστηκε σε διαφημιστικά των McDonald's και των Mello Yello. Αργότερα, σε ηλικία επτά ετών, αποφάσισε ότι τής αρέσει αυτό και έκανε δοκιμαστικά για θεατρικούς και τηλεοπτικούς ρόλους.

Όσον αφορά την εκπαίδευση της, από την ηλικία των 6 μέχρι τα 18, έκανε εκπαίδευση στο σπίτι. Αφού ολοκλήρωσε τις σχολικές σπουδές της, το 2011, έδωσε εξετάσεις για το Πανεπιστήμιο της Νέας Υόρκης και το Πανεπιστήμιο της Νότιας Καλιφόρνια, όπου τη δέχθηκαν και τα δύο. Αρχικά επέλεξε το πρώτο αλλά ένα χρόνο αργότερα, πήρε μεταγραφή για το δεύτερο, αφού ήθελε να συνεχίσει την υποκριτική αλλά και να είναι κοντά στην οικογένεια της. Εν τέλει όμως, άλλαξε το πτυχίο υποκριτικής με πτυχίο ψυχολογίας.

## Σταδιοδρομία

Το 2001, πήρε τον πρώτο, φωνητικό ρόλο, στη σειρά Σούπερμαν: Τα Χρόνια της Νιότης στο ρόλο της *Λάνα Λανγκ*. Ο πρώτος της ρόλος σε σειρά έγινε το 2003 στη σειρά School of Rock, ως Σάμερ Χαθαγουέι. Τον πρώτο κύριο ρόλο της, τον είχε στη σειρά Drake & Josh, ως Μέγκαν Πάρκερ. Εκεί, συνεργάστηκε με τους Ντρέικ Μπελ και Τζος Πεκ. 

## Φιλανθρωπία

Η Κόσγκροβ είναι ενεργός υποστηρικτής του Ερευνητικού Νοσοκομείου Παίδων Άγιος Ιούδας στο Μέμφις του Τενεσσί. Επίσης, επισκέπτεται και άλλα νοσοκομεία με παιδιά και θεωρεί το *Education Through Music-Los Angeles* μία από τις αγαπημένες της φιλανθρωπίες. Επιπλέον, είναι ο εθνικός εκπρόσωπος για το *Light the Night Walk*, μία οργάνωση που ευαισθητοποιήται στον καρκίνο του αίματος και τη λευχαιμία.

## Φιλμογραφία

### Κινηματογράφος

### Τηλεόραση

## Βραβεύσεις

## Παραπομπές


## Εξωτερικοί σύνδεσμοι

* Επίσημη ιστοσελίδα  (εκτός λειτουργίας)
* Η Μιράντα Κόσγκροβ στο Internet Movie Database

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανοί αγγλικής καταγωγής
Κατηγορία:Αμερικανοί ιρλανδικής καταγωγής